Foto: Kun.uz “O‘zbekiston” sport majmuasida Boks bo‘yicha Osiyo chempionati chorak final bahslari davom etmoqda. Chorak final janglarining ikkinchi bo‘limini Rio-2016 g‘olibi, o‘zbekistonlik Hasanboy Do‘smatov va qozog‘istonlik Yerjon Jo‘mart juftligi boshlab berdi. Keskin kurashlar ostida o‘tgan jangda Hasanboy Do‘smatov qo‘li baland keldi. U yarim finalda hindistonlik Amit va indoneziyalik Kuangu Langu juftligi g‘olibi bilan kuch sinashadi.